Narodna skupština
20131213

Jednom kvalitetnom poljoprivrednom politikom koja je investirala u kopanje dubinskih bunara i navodnjavanje uspeli smo da za 10 godina to podignemo na 1.200 hektara pod jagodom. Sada hiljadu i po porodica u Šapcu i okolini privređuje proizvodeći jagodu. Tri hiljade ljudi se uposlilo na ovaj način. Gde ćete bolji primer kako pametno investirati u lokalne samouprave? Kada srežete subvencije za 30%, niste srezali samo dotacije javnim preduzećima, nego i investicije lokalnim samoupravama. Imaćete puteve koji su puni rupa. Imaćete nedovršene vrtiće, nedovršene škole. Napominjem da u Šapcu ima 82 školska objekta, imate vrtiće, imate ambulante u 28 sela, kako ćemo to da izdržavamo i ko će to da plati kada imate 30% manje sredstava, a trudili ste se da radite odgovorno i da vodite politiku jednaku prema svim građanima. Zato mislim da način na koji je određen transfer jedinicama lokalnih samouprava nije dobar i da se mora ući u dublju analizu uvezi sa njima. Hvala.